Stian Hoelgaard

Stian Hoelgaard (s. 25. syyskuuta 1991) on norjalainen maastohiihtäjä, joka on erikoistunut pitkille matkoille.

Hoelgaard on kilpaillut vuodesta 2013 Ski Classics -sarjassa, jossa hän edustaa Team LeasePlania. Kaudella 2015–2016 Hoelgaard saavutti ensimmäiset palkintopallisijansa sijoittuen toiseksi Vaasahiihdossa ja kolmanneksi Marcialongassa. Kaudella 2016–2017 Hoelgaard on sijoittunut kolmanneksi Kiinan Vaasahiihdossa ja Kaiser Maximilian Laufissa.

Hoelgaard ei ole kilpaillut maailmancupissa. Skandinavia Cupissa hän hiihti kolme kilpailua vuonna 2012 ollen parhaimmillaan 63:s. NM-kilpailuissa Hoelgaardin paras tulos on 56. sija 15 kilometrin vapaan kilpailussa Vossissa 2012.

Lähteet 

Norjalaiset maastohiihtäjät
Vuonna 1991 syntyneet
Elävät henkilöt